Ալեքսեյ Արավին

Ալեքսեյ Ալեքսանդրովիչ Արավին (ռուս.՝ Алексей Александрович Аравин, հուլիսի 9, 1986(1986-07-09), Ուլյանովսկ, ՌԽՖՍՀ, ԽՍՀՄ), ռուս ֆուտբոլիստ, «Տոսնո» ակումբի պաշտպան։


== Կարիերա ==


=== Ակումբային ===
Ալեքսեյ Արավինը Ուլյանովսկի «Վոլգա» ակումբի սան է (առաջին մարզիչը Վալերի Բրուսնիցինն է)։ 2004 թվականից մինչ 2006 թվականը հանդես է եկել Մոսկվայի «Լոկոմոտիվի» երկրորդական կազմում, որի հետ մասնակցել է 40 խաղի և խփել 1 գոլ։ «Երկաթուղայինների» հիմնական կազմում անցկացրել է մեկ խաղ՝ մասնակցելով երկրի գավաթի առաջնությանը։ 2006 թվականին վարձավճարով խաղացել է Դոնի Ռոստովի ՍԿԱ ակումբում։
2007 թվականից մինչև 2010 թվականը հանդես է եկել «Սիբիր» ակումբում, որի հետ դուրս է եկել Պրեմիեր լիգա։ Ռուսաստանի առաջնության բարձրագույն լիգայում Ալեքսեյ Արավինի դեբյուտը կայացել է 2010 թվականի մարտի 14-ին Գրոզնիի «Տերկ» ակումբի դեմ խաղում։ Այդ մրցաշրջանում Արավինը եղել է թիմի հիմնական խաղացողներից մեկը՝ խաղադաշտ դուրս գալով առաջնության 30 հանդիպումներից 23-ում։ Առաջնության արդյունքներով «Սիբիրը» դուրս է մնացել Պրեմիեր լիգայից, սակայն կարողացել է հասնել Ռուսաստանի գավաթի առաջնության եզրափակիչ, ինչի շնորհիվ հնարավորություն է ստացել մասնակցելու Եվրոպայի լիգայի որակավորման փուլին։ Այդ առաջնությունում Ալեքսեյ Արավինի դեբյուտը կայացել է հուլիսի 29-ին, երբ նա որակավորման առաջին փուլի շրջանակներում մասնակցել է կիպրական «Ապոլոն» ակումբի դեմ տնային խաղին։ Ընդհանուր առմամբ նա մասնակցել է Եվրոպայի լիգայի 3 խաղի։
Մրցաշրջանի ավարտին ֆուտբոլիստը հեռացել է «Սիբիր» ակումբից և պայմանագիր ստորագրել Նիժնի Նովգորոդի «Վոլգա» ակումբի հետ, սակայն չի կարողացել ընդգրկվել թիմի հիմնական կազմում։ 2011 թվականի հուլիսին մամուլում սկսեցին լուրեր շրջանառվել այն մասին, թե Ալեքսեյ Արավինը համաձայնության է եկել «Սիբիր» ակումբի հետ և վերադառնում Նովոսիբիրսկ, սակայն օգոստոսի սկզբին նա մեկ տարվա պայմանագիր կնքեց Նալչիկի «Սպարտակի» հետ։ Նոր ակումբի կազմում Արավինի դեբյուտը կայացավ օգոստոսի 13-ին Ռուսաստանի առաջնության շրջանակներում «Տոմ» ակումբի դեմ անցկացված հաղթական խաղում։ 18 խաղ անցկացնելուց հետո նա հեռացել է ակումբից։ 2012 թվականի հունիսի 18-ին հայտարարվել է, որ Արավինը 2 տարվա պայմանագիր է կնքել Տոմսկի «Տոմ» ակումբի հետ, որի կազմում նրա դեբյուտը կայացել է հուլիսի 9-ին Ֆուտբոլի ազգային լիգայի շրջանակներում անցկացված «Ռոտոր» ակումբի դեմ խաղում։ «Տոմ» ակումբի կազում Արավինն անցկացրել է 35 հանդիպում։ Ֆուտբոլի ազգային լիգայի առաջնության 18-րդ փուլում Արավինը խփել է Սանկտ Պետերբուրգի «Պետրոտրեստ» ակումբի դեմ խաղի հաղթական գոլը։
2014 թվականի հուլիսին Արավինը տեղափոխվել է «Անժի» ակումբ՝ կնքելով 2 տարվա պայմանագիր։ Այդ ակումբի կազմում նրա դեբյուտը կայացել է հուլիսի 6-ին Ֆուտբոլի ազգային լիգայի առաջնության առաջին փուլի շրջանակներում անցկացված «Սախալին» ակումբի խաղին։


== Ձեռքբերումներ ==
Ռուսաստանի գավաթի առաջնության եզրափակչի մասնակից - 2009/2010
Ռուսաստանի առաջին դիվիզիոնի առաջնության արծաթե մեդալակիր (դուրս է եկել Պրեմիեր լիգա) (2) - 2009, 2012/13


== Ելույթների վիճակագրություն ==
(Թարմացվել է ըստ 2014 թվականի նոյեմբերի 22-ի տվյալների)
Աղբյուրներ՝
Ելույթների վիճակագրությունը վերցված է Ռուսաստանի Պրեմիեր լիգայի պաշտոնական կայքից
Ելույթների վիճակագրությունը վերցված է Sportbox.ru մարզական պորտալից


== Ծանոթագրություններ ==


== Արտաքին հղումներ ==
Վիճակագրությունը Ռուսաստանի Պրեմիեր լիգայի պաշտոնական կայքում (ռուս.)
Ֆուտբոլիստի էջը Sportbox.ru կայքում (ռուս.)
Ֆուտբոլիստի էջը Sports.ru կայքում (ռուս.)
Պրոֆիլը transfermarkt.com կայքում(անգլ.)
Ֆուտբոլիստի էջը worldfootball.net կայքում (անգլ.)
Ֆուտբոլիստի էջը soccerway.com կայքում (անգլ.)
Ֆուտբոլիստի էջը FootballFacts.ru կայքում (ռուս.)